U-I-74/10
Natisni
Opravilna št.:
U-I-74/10
Datum odločitve:
15. 4. 2010
ECLI:
ECLI:SI:USRS:2010:U.I.74.10
Akt:
Pravilnik o sodnih tolmačih (Uradni list RS, št. 49/02 in nasl.), 2. čl., 4. čl., 5. čl., 6. čl., 7. čl., 8. čl., 20. čl., 23. čl., 24. čl., 38. čl.
Izrek:
Pobuda za začetek postopka za oceno ustavnosti 2., 4., 5., 6., 7., 8., 20., 23., 24. in 38. člena Pravilnika o sodnih tolmačih (Uradni list RS, št. 49/02 in nasl.) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Alexander von Thurn Taxis, Ljubljana
Datum vloge:
22. 3. 2010
Vrsta odločitve:
sklep
Vrsta rešitve:
zavrženje
Dokument:
US29090
Dokument v PDF obliki:
U-I-74-10.pdf
127 KB
Prenesite datoteko
U-I-74/10-7
15. 4. 2010
SKLEP
Ustavno sodišče je v postopku za preizkus pobude Alexandra von Thurn Taxisa, Ljubljana, na seji 15. aprila 2010
sklenilo:
Pobuda za začetek postopka za oceno ustavnosti 2., 4., 5., 6., 7., 8., 20., 23., 24. in 38. člena Pravilnika o sodnih tolmačih (Uradni list RS, št. 49/02 in nasl.) se zavrže.
Obrazložitev
1. S pobudo in njeno dopolnitvijo pobudnik izpodbija v izreku tega sklepa navedeni predpis. Izpodbijane določbe naj bi bile v neskladju z 2. in 8. členom ter z drugim odstavkom 14. člena Ustave, prav tako pa naj bi kršile več določb "pogodbe EU z dne 25. 3. 1957". Navaja, da je zaprisežen sodni tolmač in prevajalec v Luksemburgu in da lahko kot nemški in slovenski državljan zahteva, naj ga Republika Slovenija v 10 dneh vpiše na listo tujih sodnih zapriseženih tolmačev in prevajalcev za več jezikov. Vendar izpodbijani predpis po njegovem mnenju ne omogoča, da bi bila njegova vloga "pozitivna". Pravni interes za pobudo naj bi utemeljevala pravica do uresničevanja pojma pravne države.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijane določbe ne učinkujejo neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-251/07 z dne 10. 1. 2008 (Uradni list RS, št. 6/08 in OdlUS XVII, 2). Iz razlogov, navedenih v citiranem sklepu, pobudnik ne izkazuje pravnega interesa za oceno ustavnosti izpodbijanih določb. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik